








        Αθήνα, 1 Ιουνίου 2011
ΑΥΤΟΔΙΟΙΚΗΤΙΚΟ ΚΙΝΗΜΑ
ΔΕΛΤΙΟ ΤΥΠΟΥ

Η δημόσια έγγραφη διαβεβαίωση του Υπουργείου Εσωτερικών, Αποκέντρωσης και Ηλεκτρονικής Διακυβέρνησης και μάλιστα σε κορυφαίους πολιτικούς παράγοντες όπως οι αρχηγοί των κομμάτων, σε δύσκολες για την οικονομία μας συνθήκες, αποτελεί την καλύτερη εγγύηση για την απρόσκοπτη λειτουργία των Δήμων και οριοθετεί πλήρως τον ετήσιο προγραμματισμό αλλά και το οικονομικό περιβάλλον στο οποίο αυτοί θα κινηθούν στην τρέχουσα περίοδο, σύμφωνα με το νόμο και μάλιστα, παρά τα αντιθέτως θρυλούμενα, σε συνθήκες απόλυτης διαφάνειας και νομιμότητας.
Δυστυχώς όμως, για μια ακόμη φορά η σημερινή πλειοψηφία της ΚΕΔΚΕ επιλέγει τον τυφλό αντιπολιτευτικό συμβολισμό και διαστρέφει την ουσία και την αλήθεια, βάλλοντας αδιακρίτως ακόμα και κατά κορυφαίων επιτυχιών και κατακτήσεων των Δήμων της χώρας.
Ούτε οι παιδικοί και οι βρεφονηπιακοί σταθμοί υποβαθμίζονται, ούτε οι ωφελούμενοι από το πρόγραμμα «Βοήθεια στο Σπίτι» θα πάψουν να εξυπηρετούνται, γιατί η ίδια η Τοπική Αυτοδιοίκηση φρόντισε και πέτυχε, εξασφάλιση όλων των θέσεων εργασίας, αλλά και υποστήριξη όλων των τελικών δικαιούχων.
Για το Αυτοδιοικητικό Κίνημα, η κοινωνική συνοχή και η πρόνοια παραμένουν προτεραιότητες και παρά τη δύσκολη συγκυρία, αγωνιζόμαστε και υποστηρίζουμε τις δημιουργικές προσπάθειες των Δήμων και του προσωπικού τους, που καθημερινά αγωνίζονται για τον δημότη, επειδή πιστεύουμε ότι η αποκέντρωση της εξουσίας και η ενίσχυση των θεσμών τοπικής δημοκρατίας αποτελούν ελπίδα και προοπτική για τη χώρα και τους πολίτες.
Για το Αυτοδιοικητικό Κίνημα

